el el el el el el el el el el el el el el el el el el el el el cy el el el el el el el el el el hbs_lat el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el en ht pt el el en en en el el el el el el el el el el el el el
Η Εθνική Κοσσυφοπεδίου εκπροσωπεί το Κοσσυφοπέδιο στο διεθνές ποδόσφαιρο. Τελεί υπό τον έλεγχο της Ποδοσφαιρικής Ομοσπονδίας Κοσσυφοπεδίου,[2] η οποία αποτέλεσε το νεοεισελθόν μέλος της UEFA παίρνοντας την έγκριση στις 3 Μαΐου του 2016 στο ετήσιο κογκρέσο που πραγματοποιήθηκε στη Ζυρίχη. Ως εκ τούτου, η ομάδα έχει το δικαίωμα να συμμετέχει σε ευρωπαϊκές διοργανώσεις[3]. Μέχρι πρότινος έχει συμμετάσχει μόνο σε φιλικά παιχνίδια, ενώ το πρώτο επίσημο παιχνίδι ορίστηκε για τα Προκριματικά Παγκοσμίου Κυπέλλου Ποδοσφαίρου 2018. Έδρα της ομάδας είναι το Σταντιούμι ι Κιτέτιτ στην Πρίστινα και το Σταντιούμι ι Τρέπτσες στην Μιτρόβιτσα.
(Φραγκφούρτη, Γερμανία, 3 Ιουνίου 2016)
(Μιτρόβιτσα, Κόσοβο, 5 Μαρτίου 2014)
(Τίρανα, Αλβανία, 14 Φεβρουαρίου 1993)
Κόσοβο 2–0 Ισημερινή Γουινέα
(Πρίστινα, Κόσοβο, 10 Οκτωβρίου 2015)
(Καπ ντ'Άιγ, Γαλλία, 22 Απριλίου 2006)
(Μιτρόβιτσα, Κόσοβο, 21 Μαΐου 2014)
Πολυμέσα σχετικά με την ομάδα
δεδομένα (π • σ • ε )
Η εθνική ομάδα σχηματίστηκε μετά τη διάλυση της πρώην Γιουγκοσλαβίας, ενώ αγωνίστηκε σε μια σειρά από φιλικούς αγώνες. Τα περισσότερα από αυτά τα φιλικά παιχνίδια ήταν εναντίον συλλόγων, αν και ένας αριθμός παιχνιδιών ήταν εναντίον εθνικών ομάδων άλλων χωρών. Στις 6 Μαΐου του 2008, το Κόσοβο υπέβαλε αίτηση για ένταξη στη FIFA. Η προσχώρηση του Κοσόβου συζητήθηκε στο Συνέδριο της FIFA στη Ζυρίχη τον Οκτώβριο του 2008, όταν και απορρίφθηκε η αίτηση για ένταξη του Κοσόβου στην FIFA και δεν μπορούσε να συμμετάσχει σε φιλικούς αγώνες καθώς κρίθηκε ότι κάτι τέτοιο δεν ήταν σύμφωνο με το άρθρο 10 του καταστατικού της FIFA, στο οποίο αναφέρεται ότι μόνο «ένα ανεξάρτητο κράτος αναγνωρισμένο από τη διεθνή κοινότητα» μπορεί να προσχωρήσει στη FIFA.[4][5] Η FIFA ανέτρεψε την εν λόγω απόφαση στις 22 Μαΐου του 2012, αναφέροντας ότι το Κόσοβο μπορεί να αγωνίζεται εναντίον άλλων χωρών σε διεθνή φιλικά, σύμφωνα με το άρθρο 79 του καταστατικού της FIFA.[6]
Το Σεπτέμβριο του 2012, ο Αλβανός διεθνής Λορίκ Τσάνα, μαζί με τους Ελβετούς διεθνείς Σερντάν Σακίρι, Γκρανίτ Τσάκα και Βαλόν Μπεχράμι (όλοι Κοσοβάροι αλβανικής καταγωγής) παρέδωσε μία επιστολή στον πρόεδρο της FIFA, Σεπ Μπλάτερ, ζητώντας του να επιτρέψει στην εθνική ομάδα του Κοσόβου να μετέχει σε φιλικούς αγώνες. Η επιστολή υπογράφηκε επίσης από οκτώ άλλους αλβανούς ποδοσφαιριστές, με καταγωγή από το Κόσοβο, τους Λορίκ Τσάνα, Αρμέντ Νταλίκου, Μερτζίμ Μαβράι, Σαμίρ Ουικάνι, Αλμπάν Μέχα, Μπουρίμ Κουκέλι, Ετρίτ Μπερίσα και Αχμέντ Γιανούζι.[7] Σε μια συνεδρίαση που πραγματοποιήθηκε το Μάιο του 2012, η FIFA αποφάσισε να επιτρέψει τη συμμετοχή του σε φιλικούς αγώνες, μια απόφαση που αργότερα ανακάλεσε μετά από διαμαρτυρία που εξέδωσε η Ποδοσφαιρική Ομοσπονδία της Σερβίας. Μια νέα συνάντηση είχε προγραμματιστεί να πραγματοποιηθεί από τη FIFA στις 27 και 28 Σεπτεμβρίου στην οποία το ζήτημα του Κοσόβου ήταν και πάλι προγραμματισμένο να συζητηθεί, η οποίο στη συνέχεια αναβλήθηκε μέχρι το Δεκέμβριο.[8][9] Το Φεβρουάριο του 2013, η FIFA ανακοίνωσε ότι θα επέτρεπε στο Κόσοβο να αγωνίζεται ενάντια σε άλλα έθνη σε μη επίσημους αγώνες υπό την προϋπόθεση ότι δε θα εμφανίζει εθνικά σύμβολα.[10]
Στις 13 Ιανουαρίου του 2014, δόθηκε άδεια από τη FIFA, ώστε η εθνική ομάδα να αγωνίζεται ενάντια σε εθνικές ομάδες των ενώσεων μελών της FIFA σε διεθνή φιλικά, με την αξιοσημείωτη εξαίρεση των «αντιπροσωπευτικών ομάδων των χωρών της πρώην Γιουγκοσλαβίας». Ακόμα και οι σύλλογοι είχαν πλέον τη δυνατότητα να μετέχουν σε φιλικούς αγώνες μετά τη συνεδρίαση της έκτακτης επιτροπής της FIFA. Ωστόσο, ορίστηκε ότι «σύλλογοι και αντιπροσωπευτικές ομάδες της Ποδοσφαιρικής Ομοσπονδίας του Κοσόβου, δεν μπορούν να εμφανίζουν τα εθνικά σύμβολα (σημαίες, εμβλήματα, κλπ) ή να πραγματοποιούν ανάκρουση εθνικών ύμνων». Το πράσινο φως δόθηκε μετά από συναντήσεις μεταξύ της Σερβικής Ομοσπονδίας Ποδοσφαίρου και του Μπλάτερ. Ο πρωθυπουργός Χασίμ Θάτσι χαιρέτισε την απόφαση και εξέφρασε την ελπίδα ότι η χώρα θα είναι πλήρες μέλος της FIFA και της UEFA στο εγγύς μέλλον.[11][12] Μετά την απόφαση της FIFA, ανακοινώθηκε ότι ο πρώτος επίσημος διεθνής αγώνας του Κοσόβου θα ήταν ενάντια στην Αϊτή στις 5 Μαρτίου στη Μιτρόβιτσα.
Το Μάρτιο του 2015, ο Μισέλ Πλατινί, πρόεδρος της UEFA, δήλωσε ότι το Κόσοβο θα γινόταν πιθανά δεκτό στη UEFA το 2016.[εκκρεμεί παραπομπή]
Τον Σεπτέμβριο του 2015 στην εκτελεστική συνεδρίαση της επιτροπής στη Μάλτα, η UEFA ενέκρινε το αίτημα της ομοσπονδίας για την προσχώρηση στην UEFA, για το επόμενο Τακτικό Συνέδριο που θα πραγματοποιούνταν στη Βουδαπέστη στις 3 Μαΐου του 2016.[13] Στο Τακτικό Συνέδριο στις 3 Μαΐου του 2016, το Κόσοβο έγινε δεκτό στην UEFA μετά από το αποτέλεσμα της ψηφοφορίας με 28-24 υπέρ του Κοσόβου.[14]
Στις 13 Μαΐου του 2016, το Κόσοβο έγινε δεκτό στη FIFA κατά τη διάρκεια του 66ου συνεδρίου της στο Μεξικό με 141 ψήφους υπέρ και 23 κατά.[15] Η ομοσπονδία εντάχθηκε μαζί με το Γιβραλτάρ ως 210ο και 211ο μέλος της FIFA, αντίστοιχα.
Χρώματα της εθνικής ομάδας ποδοσφαίρου του Κοσόβου αποτελούν το μπλε και το λευκό. Στο παρελθόν η ομάδα αγωνιζόταν με χρώματα το κόκκινο και το μαύρο.[16]
↑ Dryomin, Mark· Tabeira, Martin· Lozano, Carles· Jeffree, Iain (2 Ιουνίου 2016). «FIFA Country Codes». rsssf.com. RSSSF. Ανακτήθηκε στις 8 Ιουνίου 2016.
↑ Kosovo national team info by FFK
↑ «Μέλος της UEFA το Κόσοβο». m.sport24.gr. Ανακτήθηκε στις 4 Μαΐου 2016.
↑ «FIFA's finances solid». FIFA. 24 October 2008. Αρχειοθετήθηκε από το πρωτότυπο στις 2008-10-26. https://web.archive.org/web/20081026012040/http://www.fifa.com/aboutfifa/federation/bodies/media/newsid=924258.html. Ανακτήθηκε στις 2008-10-24.
↑ «Fifa rejects Kosovo football body application - Sport - The Sofia Echo». sofiaecho.com. Ανακτήθηκε στις 18 Ιουνίου 2016.
↑ «FIFA ExCo makes reform progress and Audit and Compliance Committee appointment». Media Release. FIFA.com. 22 Μαΐου 2012. Αρχειοθετήθηκε από το πρωτότυπο στις 29 Οκτωβρίου 2014. Ανακτήθηκε στις 22 Μαΐου 2012.
↑ Shqip, Gazeta (20 Σεπτεμβρίου 2012). «Shaqiri, Xhaka, Cana&Co., deklaratë për Kosovën në FIFA | Gazeta SHQIP Online». gazeta-shqip.com. Αρχειοθετήθηκε από το πρωτότυπο στις 1 Ιουνίου 2016. Ανακτήθηκε στις 18 Ιουνίου 2016.
↑ «Cana, Šaćiri, Džaka i Behrami pisali Blateru zbog Kosova». Sportski žurnal. 21 Σεπτεμβρίου 2012. Ανακτήθηκε στις 24 Σεπτεμβρίου 2012.
↑ «Vokri: FIFA i UEFA imaju dvostruke standarde». Sportski žurnal. 2 Οκτωβρίου 2012. Ανακτήθηκε στις 4 Οκτωβρίου 2012.
↑ «FIFA Circular no.1342» (PDF). FIFA.com. 6 Φεβρουαρίου 2013. Αρχειοθετήθηκε από το πρωτότυπο (PDF) στις 5 Μαρτίου 2016. Ανακτήθηκε στις 23 Ιουνίου 2016.
↑ «FIFA allows Kosovo to play friendly matches». Reuters UK (στα Αγγλικά). Αρχειοθετήθηκε από το πρωτότυπο στις 16 Ιανουαρίου 2014. Ανακτήθηκε στις 18 Ιουνίου 2016.
↑ «FIFA Emergency Committee confirms friendly matches involving clubs and representative teams of Kosovo». FIFA.com. 13 Ιανουαρίου 2014. Αρχειοθετήθηκε από το πρωτότυπο στις 6 Οκτωβρίου 2014. Ανακτήθηκε στις 23 Ιουνίου 2016.
↑ «Kosovo hopeful Uefa admission can lead to place in 2018 World Cup qualifying». theguardian.com. The Guardian. 15 Σεπτεμβρίου 2015. Ανακτήθηκε στις 3 Μαΐου 2016.
↑ «Kosovo accepted as member of Uefa after Congress vote». theguardian.com. The Guardian. 3 Μαΐου 2016. Ανακτήθηκε στις 3 Μαΐου 2016.
↑ «Zyrtare: Kosova pranohet në FIFA, jemi të barabartë me të gjitha vendet e botës - Telegrafi». Telegrafi (στα Αγγλικά). 13 Μαΐου 2016. Ανακτήθηκε στις 18 Ιουνίου 2016.
↑ Siti zyrtar i FFK-se (archive) ffk-kosova.com
Football Federation of Kosovo Επίσημη ιστοσελίδα
International results from Roon Ba
FIFA receives Kosovo football delegation KosovaReport 21 February 2006
Kosovo at National Football Teams
Στο λήμμα αυτό έχει ενσωματωθεί κείμενο από το λήμμα Kosovo national football team της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).